# Referat

|  |  |
| --- | --- |
| **Til:** | Driftsstyremedlemmer |
| **Fra:** | Trond Herbert Johansen |
| **Møtegruppe:** | Driftsstyret |
| **Møtested:** | Hauketo skole, rektors kontor |
| **Møtetid:** | 01.03.2017 17:00 |
| **Saksbeh:** | Trond Herbert Johansen |
| **Telefon:** | 22753402 |
| **Vår ref** | Click here to enter text. |
| **Arkiv** | Click here to enter text. |

|  |
| --- |
| **Sakliste** |

**08/2017** **Godkjenning av referat og sakliste**

Godkjent

**09/2017 Økonomi og behandling av skolens mindreforbruk**

Skolen fikk i 2016 et mindreforbruk på 1,8 millioner. Dette var et planlagt mindreforbruk for å kompensere for de 4 statlige stillingene som skolen mister til høsten. Skolen ønsker å bruke mindreforbruket på lønn skoleåret 2017/18.

**Vedtak: Driftsstyret vedtar skolens forslag til bruk av mindreforbruket.**

**10/2017 Fullstendighetserklæringen**

Skolen har intet å bemerke, og har fylt ut erklæringen etter beste evne.

**Vedtak: Driftsstyret tar skolens Fullstendighetserklæring til etterretning.**

**11/ 2017 Elevundersøkelsen**

**Informasjon om årets undersøkelse og veien videre ved rektor.**

Rektor gjennomgikk undersøkelsen. Undersøkelsen viser en tilbakegang i forhold til i fjor. Dette skyldes i all hovedsak resultatene i enkeltklasser. 8. og 9. trinn er de trinnene som trives best, og har generelt best score.

Hauketo skole har nulltoleranse mot mobbing, og vil aldri være fornøyd med tallene så lenge de ikke viser 0% mobbing. Rektor mener at skolen har gode rutiner for å behandle mobbesaker, og viste bl.a til skolens handlingsplan mot krenkende atferd som ligger på skolens hjemmeside.

Skolen ønsker å gjøre det enda enklere å melde mobbesaker, og arbeider med et system som skal gjøre dette enklere.

**12 /2017 Elevrådet informerer**

* Leder og nestleder i det nye elevrådet presenterer seg.
* Diverse informasjon om ulike kampanjer i regi av elevrådet.

**13/2017 Informasjon om elevtall og bemanning skoleåret 2017/18**

**Skolen forventer tilsvarende elevtall som i år. Skolen har tidligere informert om de 4 statlige stillingene som forsvinner, det vil ikke bli redusert ytterligere.**

**14/2017 Diverse**

**Deloites forslag til ny ressursfordelingsmodell.**

Rektor gjennomgikk hovedpunktene i høringsbrevet. Hauketo skole vil komme positivt ut av forslaget til ny ressursfordelingsmodell som i utgangspunktet skal sikre en mer rettferdig ressursfordeling til skolene.. Rektor sender inn en høringsuttalelse på vegne av skolen og driftsstyret.

**15/2017 Dato for nytt møte**

Onsdag 3. mai kl. 17.00. Det blir servert pizza fra 16.45.

|  |  |
| --- | --- |
|  |  |
|  |  |